### Beslutninger

Tilbagesendes Magistratsafdelingen for Børn og Unge med bemærkning, at byrådet i sit møde den 31. januar 2024 har vedtaget Magistratens foranstående indstilling af 23. januar 2024.

###

Det indstilles at der gives anlægsbevilling til etape 3 af moderniseringen af [adresse] og klubtilbud.

### Resume

Moderniseringen af [adresse] og klubtilbud er igangsat for at understøtte en positiv udvikling i [adresse] samt for at forbedre børnemiljøerne for eleverne på [adresse]. Moderniseringen er en opfølgning på indstillingen ”Et sammenhængende [adresse]” fra 2020.

Byrådet gav i 2022 anlægsbevilling til etape 1 og 2 af moderniseringen af [adresse]. Den samlede anlægsramme for projektet udgør 79,9 mio. kr. Heraf er 13,7 mio. kr. bevilliget til etape 1-2, og der er indtil nu anvendt 7,9 mio. kr. De resterende 5,8 mio. kr. af bevillingen bruges som finansiering til etape 3 og 4,8 mio. kr. frigives med en anden indstilling om produktionskøkkener. Dette efterlader 61,4 mio. kr., der med denne indstilling søges bevilliget, finansieret af puljen til indeklima, jf. investeringsplanen 2024-2033. Etape 3 omfatter omrokering af skolens afdelinger og funktioner, en række tiltag inden for eksisterende fysiske rammer samt større ombygning af eksisterende bygningsmasse.

Projektet udføres i etaper af hensyn til skolens drift og forventes at stå klar primo 2027.

### Beslutningspunkter

Det indstilles:

At 1) der gives anlægsbevilling på 61,4 mio. kr. til etape 3 af moderniseringen af [adresse] og klubtilbud.

At 2) anlægsbevillingen på 61,4 mio. kr. finansieres af 59,7 mio. kr. fra puljen til indeklima samt 1,7 mio. kr. afsat til indsatser i risikoområder.

At 3) anlægsbevillingen frigives med 3,1 mio. kr. i 2024, 16,3 mio. kr. i 2025, 36,5 mio. kr. i 2026 og 5,5 mio. kr. i 2027.

### Borgmesterens Afdelings påtegning

Fremsendes til Magistraten.

Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 23-01-2024

Lennarth Koch: 6

Fremsendes til [adresse] med bemærkning, at Magistraten i mødet den 23. januar 2024 anbefaler, at byrådet tiltræder Magistratsafdelingen for Børn og Unges indstilling af 21. december 2023.

Magistratsafdelingen for Børn og Unge udarbejder notat / overbliksnotat vedrørende modernisering af skoler, samt overblik over anlægsøkonomien på Magistratsafdelingen for Børn og Unges område (KB-bevillinger, anlægsrul). Dette sker i samarbejde med Magistratsafdelingen for Teknik og Miljø.

Stefan Bach var forhindret i at deltage i sagens behandling.